Ҡайтышлай, материал әҙерәк булды, тип баяғы тәүге ауылдың фермаһына инеп ҡайтайыҡ, тип тәҡдим иттем. Эшем эйәһе бындайымса, бензинды бушҡа яҡтырмай берәү. Эңер мәл ине инде. Ферма биләмәһенә туҡтап, һыйырҙар һарайына атлауыбыҙ ҙа булды, күҙ орбитама бина мөйөшөндә генә өйөлөп ятып ҡалған ҡарға һалынған ҡып-ҡыҙыл ит киҫәктәре эләкте. Күрәһең, ҡазаланған булғандыр, бер һыйырҙы бина эсендә бәйле торған урынында уҡ салғандар. Ҡараңғыраҡта аңғармайыраҡ барып, тап салынған урынына баҫҡанмын да, һыйырҙың башына эләгеп йығыла яҙҙым. Күҙҙәре асыҡ... Ҡотом осто. Тиҙерәк сығып тайыу яғын ҡараныҡ.